Покрет успјешна Српска
Покрет успјешна Српска (ПУС) је политичка странка са сједиштем у Републици Српској, у Бијељини, чији је предсједник Златко Максимовић, посланик у деветом сазиву Народне скупштине РС.

Настала је почетком марта 2016. године, када је дотадашњи члан Српске демократске странке, и посланик у деветом сазиву, Златко Максимовић, напустио странку, и првобитно формирао удружење грађана Успјешна Српска, те најавио кандидатуру за градоначелника Бијељине. Убрзо је покрет регистрован као политичка странка са називом Покрет успјешна Српска.

Локални избори 2016. године 
Злтако Максимовић је био кандидат коалиције "Бијељина побјеђује" за градоначелника Бијељине на локалним изборима 2016. године, коју су поред Покрета успјешна Српска још чинили и СНСД, ДНС, СП, СРС, СНС и Покрет за Семберију.

На изборима се супротставио дугогодишњем градоначелнику Бијељине Мићи Мићићу, члану СДС-а, и кандидату Савеза за промјене. Према коначним резултатима Мићић је однио побједу са 30.703 гласа (односно 49,47%), у односу на 29.922 гласа (48,21%) колико је освојио Максимовић.

Резултати

Напомене

Референце 

Политичке странке у Републици Српској